《古路樵归》
明代·鲁能

羊肠远接白云乡，归路行歌傍晚凉。薪担寒挑林外月，芒鞋香带草头霜。

依稀酒幔摇村店，缥缈钟声度上方。圣主只今求隐逸，刍荛应见入尧章。

作者简介：（?—1486）明广东新会人，字干之。景泰五年进士。授南京户部四川司主事，历陕西布政司右参议、右参政、右布政使。陕西大饥，集古今救荒之策可行者尽行之，活民甚多。官至右副都御史巡抚甘肃，卒官。